CELEX: 32017R0488
Language: el
Date: 2017-03-21 00:00:00
Title: Κανονισμός (ΕΕ) 2017/488 του Συμβουλίου, της 21ης Μαρτίου 2017, για την τροποποίηση του κανονισμού (EE) 2016/44 σχετικά με περιοριστικά μέτρα λόγω της κατάστασης στη Λιβύη

22.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 76/1
            
         ΚΑΝΟΝΙΣΜΌΣ (ΕΕ) 2017/488 ΤΟΥ ΣΥΜΒΟΥΛΊΟΥ
   της 21ης Μαρτίου 2017
   για την τροποποίηση του κανονισμού (EE) 2016/44 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 18 Ιανουαρίου 2016 το Συμβούλιο εξέδωσε τον κανονισμό (ΕΕ) 2016/44 (1), ο οποίος για λόγους σαφήνειας κωδικοποίησε τον κανονισμό (EE) αριθ. 204/2011 του Συμβουλίου (2).
            
         
               (2)
            
            
               Το άρθρο 16 του κανονισμού (ΕΕ) αριθ. 204/2011 ανέθεσε εξουσίες στο Συμβούλιο για την τροποποίηση του παραρτήματος VI του εν λόγω κανονισμού, σύμφωνα με την απόφαση του Συμβουλίου Ασφαλείας των Ηνωμένων Εθνών και της επιτροπής κυρώσεων. Ωστόσο, η ανάθεση αυτή δεν είχε περιληφθεί στον κανονισμό (ΕΕ) 2016/44.
            
         
               (3)
            
            
               Ο κανονισμός (ΕΕ) 2016/44 θα πρέπει επομένως να τροποποιηθεί,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 21 του κανονισμού (ΕΕ) 2016/44 αντικαθίσταται από το ακόλουθο κείμενο:
   
      «Άρθρο 21
      1.   Όταν το Συμβούλιο Ασφαλείας ή η επιτροπή κυρώσεων καταχωρίζει στον κατάλογο φυσικό ή νομικό πρόσωπο, οντότητα ή οργανισμό, το Συμβούλιο περιλαμβάνει το εν λόγω φυσικό ή νομικό πρόσωπο, την οντότητα ή τον οργανισμό στο παράρτημα II ή στο παράρτημα VI.
      2.   Όταν το Συμβούλιο αποφασίζει να υπαγάγει φυσικό ή νομικό πρόσωπο, οντότητα ή οργανισμό στα μέτρα του άρθρου 6 παράγραφος 2, τροποποιεί αναλόγως το παράρτημα III.
      3.   Το Συμβούλιο γνωστοποιεί την απόφασή του, συμπεριλαμβανομένων των λόγων εγγραφής στον κατάλογο, στο φυσικό ή νομικό πρόσωπο, την οντότητα ή τον οργανισμό των παραγράφων 1 και 2, είτε άμεσα, εάν η διεύθυνσή του είναι γνωστή, είτε με δημοσίευση σχετικής ανακοίνωσης, παρέχοντας τη δυνατότητα στο εν λόγω φυσικό ή νομικό πρόσωπο, την οντότητα ή τον οργανισμό να υποβάλει παρατηρήσεις.
      4.   Όταν υποβάλλονται παρατηρήσεις ή παρουσιάζονται σημαντικά νέα στοιχεία, το Συμβούλιο επανεξετάζει την απόφασή του και ενημερώνει σχετικά το φυσικό ή νομικό πρόσωπο, την οντότητα ή τον οργανισμό των παραγράφων 1 και 2.
      5.   Όταν το Συμβούλιο Ασφαλείας ή η Επιτροπή Κυρώσεων αποφασίζουν να αφαιρέσουν από τον κατάλογο ένα φυσικό ή νομικό πρόσωπο, οντότητα ή οργανισμό, ή να τροποποιήσουν τα στοιχεία αναγνώρισης φυσικού ή νομικού προσώπου, οντότητας ή οργανισμού, το Συμβούλιο τροποποιεί αναλόγως το παράρτημα II ή το παράρτημα VI.
      6.   Ο κατάλογος του παραρτήματος III επανεξετάζεται κατά τακτικά διαστήματα και τουλάχιστον κάθε 12 μήνες.».
   
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2017.
      
         
            Για το Συμβούλιο
         
         
            Ο Πρόεδρος
         
         E. SCICLUNA
      
   
   
      (1)  Κανονισμός (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ. 204/2011 (ΕΕ L 12 της 19.1.2016, σ. 1).
   
      (2)  Κανονισμός (EE) αριθ. 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (ΕΕ L 58 της 3.3.2011, σ. 1).